cyanic-selkie/wikianc huggingface dataset:
Կնոջ դիմանկարը
Կնոջ դիմանկարը, Հենրի Ջեյմսի վեպը։ Սկզբում՝ 1880 թ. այն հրատարակվել է The Athlantic Monthly և Macmillans Magazine ամսագրերում, իսկ 1881-ին լույս է ընծայվել գրքով։ Այս գիրքը Հենրի Ջեյմսի ամենահանրահայտ վեպն է։
Ընդհանուր բովանդակություն
Իր խոշոր ժառանգությամբ, Իզաբելը ճամփորդում է մայրցամաքով մեկ եւ Ֆլորենցիայում հանդիպում է ամերիկացի վտարվածներին։ Թեեւ Իզաբելը, մերժել էր նախկին տղամարդկանց, նա ընդունում է վտարված Օսմոնդի ամուսնության առաջարկը։
Իզաբելն ու Օսմոնդը հաստատվում են Հռոմում, բայց նրանց ամուսնությունը անհաջող էր, քանի որ Օսմոնդը բավականին էգոիստ էր և նրա մեջ լրիվ բացակայում էր ուշադրությունը կնոջ հանդեպ։ Բացի այդ Օսմոնդն ուներ նաև աղջիկ, իր առաջին ամուսնությունից։
Արտա (նոմոս)
Արտա (Άρτα), նոմոս Հունաստանի Հանրապետության արևմուտքում՝ Էպիրուսի պերիֆերիայում ։ Արտայի նոմոսի վարչական կենտրոնը և խոշորագույն քաղաքը համարվում է Արտա քաղաքը։
Կնոջ դիմանկարը
Ընդհանուր բովանդակություն
Իր դժբախտությանը ավելանում է ևս մեկը, երբ Իզաբելն իմանում է, որ մահանում է իր հաշմանդամ զարմիկ Ռալֆը։ Նա գնում է Անգլիա, սական Օսմոնդը դեմ էր դրան։ Սակայն Իզաբելը գնում է և մինչև իր մահը մնում այնտեղ, որտեղ Ռալֆն էր ապրում։
Կատեգորիա:1881 վեպեր Կատեգորիա:Անգլերեն վեպեր Կատեգորիա:Էկրանավորված ամերիկյան վեպեր Կատեգորիա:Հեռուստաշոուների հիմք ծառայած վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Արտա (նոմոս)
Ըստ 2001 թվականի մարդահամարի տվյալների, նոմոսի բնակչությունը կազմում է 78 134 մարդ։ Բնակչության հիմնական մասը կազմում են հույները, սակայն կան նաև մեծ քանակությամբ ալբանացիներ և գնչուներ։
Նոմոսը նշանավորվում է իր գյուղատնտեսական արտադրանքով, մասնավորապես ցիտրուսային (արևադարձային) մրգերով, մասնավորապես՝ մանդարին։
Ծանոթագրություններ
Բնակչության թվաքանակի փոփոխությունները. Կատեգորիա:Հունաստանի նոմոսներ Կատեգորիա:Էպիրուսի պերիֆերիայի նոմոսներ
Բենքսի
Նա հաճախ նկարում է մարդաշատ վայրերում՝ շենքերի, կայարանների պատերին։ Նրա նկարները հաճախ ունեն քաղաքական նրբերանգ, պատերազմի կամ այլ արդիական թեմաների և իրադարձությունների մասին են։ Նրա երգիծական փողոցային արվեստը և միտքը բորբոքող նկարները համատեղում են սև հումորն ու գրաֆիտին։
Կենսագրություն
Համարվում է, որ Բենքսին ծնվել է 1974 թ. անգլիական Բրիստոլ քաղաքում։ 1999 թվականների վերջերից նա սկսեց զբաղվել գրաֆիտիով և բավականին երկար ժամանակ գործում էր որպես սովորական րայթեր, բայց ժամանակի հետ նրա նկարները դառնում էին ավելի մասշտաբային և նրան ավելի ու ավելի դժվար էր դառնում փախչել ոստիկաններից։
Մի օր, փախչելով ոստիկանությունից, Բենքսին որոշում է սկսել օգտագործել տրաֆարետներ, որպեսզի ժամանակ խնայի։ Բենքսիի տրաֆարետները՝ հումորային պատկերներ են, որոնք երբեմն զուգակցվում են պատերազմի, կապիտալիզմի, համակարգի դեմ ուղղված կարգախոսներով։ Հաճախ նրա արվեստի կերպարներն են առնետները, կապիկները, ոստիկանները, զինվորները, երեխաները, ծեր մարդիկ, կամ հայտնի անձինք։
Հետաքրքիր փաստեր
Բենքսին սիրում է ծաղրել. 2004 թվականի օգոստոսին, Նոտինգ Հիլում կառնավալի ժամանակ մարդկանց մեծ քանակությամբ 10 ֆունտ արժողությամբ թղթադրամներ բաժանվեցին, որոնց վրա թագուհու դիմանկարի փոխարեն պատկերված էր արքայադուստր Դիանայի դիմանկարը, իսկ "Bank of England" -ի փոխարեն գրված էր "Banksy of England", - Անգլիայի Բենքսի։ Այս թղթադրամները այժմ վաճառվում են իբեյում մոտ 200 դոլարով։
Ծանոթագրություններ
Կատեգորիա:Չնույնականացված մարդիկ Կատեգորիա:Քաղաքական արվեստագետներ
Խարիս Գիաննոպուլոս
Մասնագիտական կարիերա
Գիաննոպուլոսն իր կարիերան սկսել է հունական լիգայի «ՊԱՕԿ Տեսսալոնիկի» ակումբում՝ 2005–06 մրցաշրջանում ։ 2008 թվականին միացել է «Օլիմպիակոս Պիրեոս» հունական ակումբին։ 2009-2011 թվականների 2 մրցաշրջանում խաղացել է «Պանանիոս» ակումբում։ 2011-12 մրցաշրջանում միացել է «Պերիստերի» ակումբին, որից հետո 2012–13 մրցաշրջանում խաղացել է «Պանաթինաիկոս» ակումբում։
2013 թվականին պայմանագիր է կնքել Իսպանիայի ACB լիգայի Մանրեսա ԲԱ-ի հետ ։ 2015 թվականին Գիաննոպուլոսը վերադարձել է Հունաստան և պայմանագիր կնքել «Ռեթմնո Քրեթան Քինգս»-ի հետ ։ 2017 թվականի հուլիսի 10-ին վերականգնել է իր պայմանագիրը Քրեթան թիմի հետ մինչև 2020 թվականը և դարձել թիմի ավագ։
Աստրոս II
Աստրոս II բրազիլական արտադրության համազարկային կրակի ռեակտիվ համակարգ։
Խարիս Գիաննոպուլոս
Մասնագիտական կարիերա
2018 թվականին նա պայմանագիր է կնքել Հունաստանի բասկետբոլի լիգայի «ԱԵԿ» ակումբի հետ ։
Հունաստանի պատանիների ազգային հավաքական
Հունաստանի պատանիների ազգային հավաքականների հետ Գիաննոպուլոսը խաղացել է 2005 թվականի ՖԻԲԱ Եվրոպայի մինչև 16 տարեկանների առաջնությունում և 2006 թվականի ՖԻԲԱ Եվրոպայի մինչև 18 տարեկանների առաջնությունում։ Նվաճել է արծաթե մեդալ 2007 թվականի ՖԻԲԱ Եվրոպայի մինչև 18 տարեկանների առաջնությունում։Նաև խաղացել է 2008 թվականի ՖԻԲԱ Եվրոպայի մինչև 20 տարեկանների առաջնությունում, իսկ 2009 թվականի ՖԻԲԱ Եվրոպայի մինչև 20 տարեկանների առաջնությունում նվաճել է ոսկե մեդալ ։
Աստրոս II
Տեխնիկական տվյալներ
Աստրոս II համակարգերը տեղադրված են Mercedes-Benz 6x6 բարձր շարժունակության բեռնատարի շասսի վրա։ Մեքենայի երկարությունը կազմում է 7 մ, լայնությունը 2.9 մ, իսկ բարձրությունը 2.6 մ։ Աստրոս II համակարգը բավականին թեթև է նրա մարտական քաշը կազմում է ընդամենը 10 տոննա։ Մեքենան սնուցվում է Mercedes-Benz ՕՄ422 դիզելային շարժիչով՝ զարգացնելով 280 ձիաուժ հզորություն։ Մեքենայի առավելագույն արագությունը կազմում է 90 կմ/ժ։ Աստրոս II համակարգի վառելիքի պաշարը կազմում է 480 կմ։ Մեքենան ունի թույլ զրահապատում, ապահովված է փոքր զենքի կրակից։
Խարիս Գիաննոպուլոս
Հունաստանի ավագների ազգային հավաքական
Գիաննոպուլոսը 2017 թվականին դարձել է Հունաստանի բասկետբոլի ազգային հավաքականի անդամ ։ Խաղացել է ՖԻԲԱ-ի 2019 թվականի Աշխարհի գավաթի խաղարկության որակավորման փուլում ։
Աստրոս II
Տեսակներ
Աստրոս II համակարգը լինում են 4 տեսակի՝ կախված հրթիռների տրամաչափերից։
Խարիս Գիաննոպուլոս
Արտաքին հղումներ
Կատեգորիա:1989 ծնունդներ Կատեգորիա:Ապրող անձինք Կատեգորիա:Հույն բասկետբոլիստներ
Աստրոս II
Աստրոս 2020
Բրազիլիայում ընդունվել է Աստրոս 2020 ծրագիրը, որը նախատեսում է ոչ միայն Աստրոս համազարկային կրակի ռեակտիվ համակարգի (ՀԿՌՀ) արդիականացում, այլև նոր Աստրոս III համակարգեր, որոնց հեռահարությունը կհասնի մինչև 300 կմ-ի։ Այս համակարգերն օժտված կլինեն թևավոր հրթիռներով։ Այս ծրագրի համաձայն մեքենան ունակ է լինելու արձաակել նոր ԱՎ-ՏՄ 300-տակտիկական հրթիռներ։
Ծանոթագրություններ
Կատեգորիա:Հրթիռային զենք
Ֆրանսիայի ֆուտբոլի առաջնություն 2015/2016
Ֆրանսիայի ֆուտբոլի առաջնություն 2015/2016-ը Ֆրանսիայի առաջնության 78-րդ մրցաշրջանն էր: Գործող չեմպիոնը ՊՍԺ-ն էր: Առաջնությունը կայացավ 2015 թվականի օգոստոսի 7-ից 2016 թվականի մայիսի 14-ը:
Արտաքին հղումներ
Կատեգորիա:Ֆրանսիայի ֆուտբոլի լիգաներ
Անտառային էստրադայում
«Անտառային էստրադայում» («На лесной эстраде»), խորհրդային նկարված մուլտիպլիկացիոն ֆիլմ՝ ստեղծված 1954 թվականին ռեժիսոր Իվան Ակսենչուկի կողմից Սերգեյ Միխալկովի «Զգույշ թռչունները» («Осторожные птицы») և «Նապաստակը հարբած ժամանակ» («Заяц во хмелю») առակների մոտիվներով։ Մուլտֆիլմում անտառի կենդանիներն ըստ ավանդության ծաղրում են մարդկային արատները ։
Սյուժե
Բադաքլորն իր օգնականների հետ անտառային էստրադայում ներկայացում է կազմակերպում կենդանիների համար։ Նա բեմից պատմում է առակներ անտառի բնակիչների մասին։ Առաջին առակն արջի մասին է, որի վզին առաջանում է չիբան, և նրա ջերմությունը բարձրանում է։ Բժիշկ թռչունները խորհրդակցություն են կազմակերպում, բայց այդպես էլ ընդհանուր եզրակացության չեն գալիս, թե ինչպես օգնեն Արջին։ Բարեբախտաբար մոտակայքով թռչում էր մեղուն, որը կծում է արջի վիզը։ Վերքը կորչում է, և արջն ապաքինվում է։ Երկրորդ առակը նապաստակի մասին է, որը հարբած տուն վերադառնալիս ընկնում է առյուծ ճանկը։ Սակայն ի ծնե խորամանկությունն ու սրամտությունը Շլդիկին օգնում են փրկվել։
Վերահնչյունավորում
2001 թվականին մուլտֆիլմը վերականգնվել է ու նորից հնչյունավորվել «Студия АС» և «Детский сеанс 1» ընկերությունների կողմից։ Նոր տարբերակում ամբողջովին փոխվել է ֆոնոգրաման, հնչունավորմանը մասնակցել են ժամանակակից դերասաններ, տիտրերում փոխվել են հնչունային ռեժիսորի և հնչունավորման դերասանների անունները։ Վերահնչյունավորումը խիստ բացասական է գնահատվել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից  ։ Վերականգնման որակը նույնպես երբեմն քննադատության է արժանացել։
Վերաթողարկում
Մուլտֆիլմը պաշտոնապես թողարկվել է DVD սկավառակով «Союз-видео» ընկերության կողմից «Տոնական մուլտհամերգ» («Праздничный мультконцерт») հավաքածուում։ «Անտառային էստրադայում» մուլտֆիլմից բացի հավաքածուում ընդգրկվել են ևս յոթ մուլտֆիլմեր՝ «Ուղիղ երեքն անց տասնհինգ...» («Ровно в три пятнадцать»), «Գարնանային մեղեդիներ» («Весенние мелодии»), «Փոքրիկ նավակը» («Катерок»), «Մաշենկայի համերգը» («Машенькин концерт»), «Երաժիշտ այծը» («Козёл-музыкант»), «Որտե՞ղ եմ ես նրան տեսել» («Где я его видел?»), «Օտար ձայն», («Чужой голос») ։
Արձագանքներ
Ակսենչուկի արվեստում կարելի է առանձնացնել երեք ժանրային «ալիքներ»... Երկրորդ ուղղությունըն սատիրան է։ Մի ժանր, որը կարևորագույնն է 1960-ական թվականների մուլտիպլիկացիայի համար։ Ակսենչուկը փորձել է այդ նյութերը դեռ 1950-ականներին։ «Անտառային էստրադայում», «Չվերթ համար 13», «Ձեր առողջությունը», «Դրախտ խրճիթում», «Ապրում էին պապն ու տատը»… Ակսենչուկի բազմաթիվ հեքիաթային ու պլակատային ֆիլմերում առկա է երգիծական տարրը (հիշենք թեկուզ «Ջրահարսի» նախաբանը)։ Եվ, իհարկե, այդ ցանկում են սյուժեները «Պատրույգ» կինոամսագրի համար։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Իվան Ակսենչուկի մուլտֆիլմեր Կատեգորիա:1954 մուլտֆիլմեր
Մաղասաբերդ
Մաղասաբերդ, ամրոց Մեծ Հայքի Այրարատ նահանգի Շիրակ գավառում, Ախուրյան գետի արևմտյան ափին, ձորեզրին բարձրացող քարաժայռի վրա, Անի քաղաքից 4 կմ հարավ։ Հիմնվել է հնագույն ժամանակներում։ Ըստ Շապուհ Բագրատունու, VI դ. վերջին այն վերակառուցել է Բյուզանդիայի Մորիկ կայսեր հայ կուսակալ Մաղաս իշխանը և կոչել իր անունով։ Մաղասաբերդը հաջորդաբար եղել է Կամսարականների, Բագրատունիների, Զաքարյանների ռազմական, կարևոր հենակետերից մեկը և այլ ամրոցների հետ (Տիգնիս, Աղջկա բերդ և այլն) ռազմագիտական տեսակետից Անին պաշտպանելու նպատակով կազմակերպված «միակենտրոն համակարգի» մասը կազմել։ XYII դ. Մաղասաբերդը տակավին կանգուն էր։ Զաքարիա Սարկավագն այն հիշատակում է որպես պարսկական զորակայան։ Մաղասաբերդը երեք կողմից շրջափակված է Ախուրյանի ջրերով ու հզոր պարիսպներով, իսկ մի կողմից պաշտպանված խոր անդունդով։ Հյուսիս-արևմտյան՝ ցամաքային կողմից կրկնապարիսպ էր, մուտքով։ Ներքին և ավելի բարձր պարիսպները ամրացված էին կիսաբոլոր աշտարակներով։ Ներքին պարսպի դարպասի մոտից ստորգետնյա գաղտնուղին քարաշեն սանդուղքով կապված էր Ախուրյանին։ Բերդի ներսում պահպանվել են քարաշեն տների, մատուռների, պալատի, բաղնիքի, քառակուսի հատակագծով մեծ ջրամբարի և այլ շինությունների ավերակներ։ Պարիսպները այժմ մեծ մասամբ կանգուն են։
Կատեգորիա:Հայկական բերդեր և ամրոցներ (Թուրքիա) Կատեգորիա:6-րդ դարի հայկական բերդեր և ամրոցներ
Քաղցր հեքիաթ
«Քաղցր հեքիաթ» («Сладкая сказка»), խորհրդային մուլտֆիլմ հրուշակեղենի խանութում խաղալիքների ունեցած արկածների մասին։ Նկարահանվել է 1970 թվականին Վլադիմիր Դեգտյարյովի կողմից։ Նրա ճանաչողական ֆիլմերից մեկն է, որ հասցեագրված է ամենափոքրերին ։ Ուրախ և զվարճալի ձևով պատմվում է հրուշակեղենի արդյունաբերության մասին։
Սյուժե
Մուլտֆիլմի գլխավոր հերոսը փոքրիկ ու շատ ագահ վիշապիկն է։ Նա ուտում է իր տան բոլոր ուտելիքներն ու գնում արջուկի ծնունդը։ Նրա տուն գնալով բոլոր հյուրերից առաջինը՝ վիշապիկն սկսում է ուտել արջուկի բոլոր քաղցրավենիքները և նրան նույնիսկ նվեր չի տալիս։ Երբ վիշապիկն ուտում է այն ամենը, ինչ կարող էր, արջուկի մյուս հյուրերի հետ հեռուստացույցի միջով գնում է հրուշակեղենի գործարան։
Այնտեղ վիշապիկն ամբողջությամբ կորցնում է ինքնավերահսկողությունն ու սկսում ուտել բոլոր քաղցրավենիքները, բայց չի հաշվարկում իր ուժերն ու ընկնում է շոկոլոդով տաշտի մեջ։ Մնացածները նրան փրկում են՝ չնայելով վիշապիկի ագահությանն ու կոպտությանը։ Դրանից հետո վիշապիկը փոխվում է դեպի լավը։
Արտաքին հղումներ
Կատեգորիա:1970 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր վիշապների մասին Կատեգորիա:Վլադիմիր Դեգտյարյովի մուլտֆիլմեր
Խայմիկինա
Խայմիկինա (Хаймикина), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 89 կմ է։ Հոսում է Պենժինսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Խանջյան փողոց (Երևան)
Խանջյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ հեղափոխական, 1932-1936 թթ. ՀԿԿ ԿԿ առաջին քարտուղար Աղասի Խանջյանի։
Տվյալներ
Սկսվում է Տիգրան Մեծի պողոտայից և ձգվում մինչև Նալբանդյան փողոցը։ Հատվում է Չայկովսկու փողոցի, Փավստոս Բուզանդի փողոցի, Վարդանանց փողոցի, Թումանյան փողոցի և Սայաթ-Նովայի պողոտայի հետ։
Նշանակալի օբյեկտներ
Փողոցի սկզբնամասում է գտնվում Խաչատուր Աբովյանի անվան հայկական պետական մանկավարժական համալսարանը։ Փողոցում գտնվում նաև.
Աղբյուրներ
Կատեգորիա:Երևանի փողոցներ
Խայլյուլյա (գետ)
Խայլյուլյա (Хайлюля), գետ Կամչատկա թերակղզու հյուսիս-արևելյան մասում։ Գետի երկարությունը 112 կմ է, ավազանի տարածքը 2220 կմ2։ Հոսում է Կարագինսկի շրջանում և Կամչատկայի երկրամասում ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արեյոն
Արեյոն, կամ Արիոն ('Ἀρίων, Ἀρείων ), հին հունական դիցաբանությունում Հերակլեսի և Ադրաստոսի ազնվազարմ, արագավազ երիվարը։
Համարվում է Պոսեյդոնի և Դեմետրայի զավակը։ Պոսեյդոնը սիրահարվել է Դեմետրային և սիրահետել այն ժամանակ, երբ վերջինս որոնում էր Պերսեփոնեին ։ Պոսեյդոնից թաքնվելու համար աստվածուհին, որը հոգնել էր ու հուսահատվել ապարդյուն որոնումներից և առավել քան սիրային զվարճանքների ցանկություն չուներ, փոխակերպվել է մատակ ձիու և քողարկվել Արկադիայի թագավոր Օնկիոսին պատկանող արածող ձիերի երամակի մեջ։ Սակայն նրան չի հաջողվել խաբել ծովերի աստծուն. Պոսեյդոնը, հովատակի փոխակերպվելով, մերձեցել է Դեմետրային. այդ զայրացուցիչ միությունից էլ ծնվել են Արեյոնը և նիմփա Դեսպինան ։ Արեյոն ձին կարողում էր խոսել ։ Տարբերակներից մեկում նա պատկանել է Իոլաոսին։ Մեկ այլ տարբերակում՝ ձին Գեայի որդին էր, Ադրաստոսը նրա երրորդ տերն էր , քանի որ Հերակլեսը խնդրել էր ձին Օնկիոսից ։
Արեյոնի արագության շնորհիվ Ադրաստոսը միակն է եղել Թեբեի դեմ արշաված յոթ առաջնորդներից, որ փրկվել է կործանումից։ Պոսեյդոնից սերող ձիու սերնդի մասին հիշատակել է նաև Վերգիլիոսը ։
Արտաքին հղումներ
Կատեգորիա:Հին հունական դիցաբանության էակներ Կատեգորիա:Դիցաբանական ձիեր Կատեգորիա:Հին հունական դիցաբանության կերպարներ Կատեգորիա:Հայտնի ձիեր
Սամվել Գալուստի Մկրտչյան
Սամվել Գալուստի Մկրտչյան, հայ դերասան։
Կենսագրություն
Սամվել Մկրտչյանը ծնվել է 1954 թվականի նոյեմբերի 7-ին ՀՀ Շիրակի մարզի Ամասիա գյուղում։ 1977 թվականին ավարտել է Լենինականի Մ. Նալբանդյանի անվան պետական մանկավարժական ինստիտուտի բանասիրական ֆակուլտետը, 1989 թվականին` Բաքվի կուսակցական բարձրագույն դպրոցը։ 2004 թվականից՝ Ստեփանակերտի դրամատիկական թատրոնի բեմադրական մասի վարիչ, ապա` դերասան ։
Ծանոթագրություններ
Կատեգորիա:Հայ դերասաններ Կատեգորիա:Թատրոնի դերասաններ Կատեգորիա:Հայ կինոդերասաններ
Վարշավայի հնագիտական թանգարան
Վարշավայի հնագիտական թանգարան (Państwowe Muzeum Archeologiczne), Վարշավայի պետական թանգարան (Լեհաստան), նվիրված է, մասնավորապես, հին և միջին դարերի լեհական պատմությանը։ Թանգարանը սկսած 1958 թվականից գտնվել է վարշավյան Արսենալի շենքում, որն էլ գտնվում է վարշավյան Սրոդմիսիե շրջանի Դլուգա փողոցի 52 (ulica Długa 52) հասցեում։ Թանգարանը գրանցված է Լեհաստանի թանգարանների գրանցամատյանում։
Պատմություն
1923 թվականին Լեհաստանի կրոնական հարցերով կազմակերպությունը և ազգային կրթության նախարարությունը որոշում կայացրին ստեղծել Ազգային հնագիտական թանգարան։ 1928 թվականին նրան դարձրին լեհական հին պատմության գիտա-հետազոտական նշանակություն ունեցող կենտրոն։
Թանգարանի հավաքածուն համալրվել է բազմաթիվ հնագույն ցուցանմուշներով, որոնք նույնիսկ չէին գտնվել արդյունաբերական և գյուղատնտեսական թանգարանում, հիմնական հավաքածուն այստեղ հայտնվել է ի շնորհիվ Զիգմունտ Գլոգերի։ Հավաքածուի ավելի քան 95 %-ը հայտնաբերվել են դաշտային հնագիտական պեղումների արդյունքում։
1945 թվականից հետո թանգարանին տվեցին, գիտական հասարակության, Էրազմա Մաևսկի անվան Վարշավայի Հնագիտական թանգարանի և Բիսկուպինի քաղաքի, անվանում։ 1958 թվականին թանգարանը համարվել է Բիսկուպին քաղաքի հիմնական թանգարան։
Հավաքածու
Թանգարանում հավաքված են այնպիսի ցուցանմուշներ, որոնք սերտ կապ ունեն Լեհաստանի, Եվրոպայի, Ասիայի, Ամերիկայի և Աֆրիկայի հնագույն պատմության հետ։ Առավել նկատելի են «Լեհական աշխարհի նախապատմական ժամանակաշրջանի զարգացմանը», «Ռոմանական ճարտարապետության հիմնադրմանը» և «Գոթական ճարտարապետության այբենարանին» նվիրված ցուցանմուշները։ Թանգարանում կազմակերպվել են հատուկ դասընթացներ, որտեղ ցանկացողները կարող են փորձել սովորել հյուսել ծաղկային ժապավեններ, ավանդական տեխնիկայով պատրաստել խեցեղեն և սարքել հին գծագրերի համար ապակենման զարդարանք։
Աղբյուրներ
Կատեգորիա:Լեհաստանի հնագիտական թանգարաններ Կատեգորիա:1923 հիմնադրված թանգարաններ
Յանինա (նոմոս)
Յանինա (Νομός Ιωαννίνων), նոմոս Հունաստանի Հանրապետության Արևմուտքում՝ Էպիրուսի պերիֆերիայում։ Համարվում է Էպիրուսի պերիֆերիայի չորս նոմոսներից ամենամեծը։
Յանինա նոմոսի մայրաքաղաքը և խոշորագույն քաղաքը համարվում է նույնանուն Յանինա քաղաքը։ Տարածքը՝ 4990 կմ²։
Բնակչություն
Ըստ 2005 թվականին Հունաստանի Հանրապետությունում անցկացված համահունական նախահաշվարկի տվյալների՝ Յանինա նոմոսի բնակչությունը կազմում է 174 607 մարդ։
Բնակչության հիմնական մասը կազմում են հույները, որոնք դավանում են քրիստոնեության հույն ուղղափառ եկեղեցու ճյուղին և խոսում հունարեն։
Յանինա նոմոսում ապրում են նաև քանակությամբ ալբանացիներ և գնչուներ։
Ծանոթագրություններ
Կատեգորիա:Հունաստանի նոմոսներ Կատեգորիա:Էպիրուսի պերիֆերիայի նոմոսներ
Արեգա Պետրոսյան
Արեգա Միքայելի Պետրոսյան, խորհրդային հայ դերասանուհի։ ԼՂՀ վաստակավոր արտիստ (2004)։
Կենսագրություն
Արեգա Պետրոսյանը ծնվել է 1948 թվականի սեպտեմբերի 1-ին Ասկերանի շրջանի Այգեստան գյուղում։ 1971 թվականից՝ Ստեփանակերտի դրամատիկական թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի դերասանուհիներ Կատեգորիա:ԼՂՀ վաստակավոր արտիստներ
Նովո Մեստո
Նովո Մեստո (սլովեներեն՝ Novo Mesto, գերմաներեն՝ Neustadtl), քաղաք Սլովենիայի հարավարևելյան մասում։ Նույնանուն համայնքի վարչական կենտրոնն է։ Ընկած է Կրկա գետի հովտում, Խորվաթիայի հետ Սլովենիայի սահմանի մոտ, մայրաքաղաք Լյուբլյանայից շուրջ 60 կիլոմետր դեպի հարավ-արևելք։ Dolenjska կամ Ստորին Կրայնա երկրամասսի ամենախոշոր բնակավայրն է և տնտեսական ու մշակութային կենտրոնը ։ 2018 թվականի տվյալներով բնակչության թվաքանակը եղել է 23 335 ։
Պատմություն
Քաղաքի ներկայիս տարածքում ու շրջակայքում մարդիկ բնակություն են հաստատել դեռևս ուշ բրոնզի դարաշրջանում՝ մեր թվականությունից մոտավորապես հազար տարի առաջ։ Հնագիտական պեղումների արդյունքում հայտնաբերվել են նաև իլլիրիացիների, կելտերի հին հռոմեացիների բնակավայրերի մնացորդներ (վերջինները թվագրվում են մեր թվականության 4-րդ դարով)։ Միջին դարերում, Ստիչնայի ցիստերյան վանքի մերձակայքում գտնվելու շնորհիվ, Նովո Մեստոն եղել է կարևոր վաճառատեղի։ 1365 թվականին ավստրիացի Հաբսբուրգների ազնվականական տոհմի ներկայացուցիչ՝ իշխան Ռուդոլֆ Չորրորդը բնակավայրին քաղաքի կարգավիճակ է շնորհել և վերանվանել Rudolphswert Ipak su ga ljudi radije nazivali Neumarktl (Novo mjesto) nego Rudolfswerth, i to zbog toga jer je doista bilo novo. : Քաղաքը բուռն ծաղկում է ապրել հատկապես 16-րդ դարում, սակայն վրա են հասել թուրքերի հարձակումները, և շատ բնակիչներ, հարկադրված, լքել են բնակավայրը, հեռացել համեմատաբար ապահով վայրեր։ XVIII դարի վերջերից քաղաքը բռնել է վերազարթոնքի ուղին, իսկ 1890 թվականից երկաթուղով Լյուբլյանայի հետ կապվելը նոր թափ է հաղորդել նրա զարգացմանը ։
Ներկայումս քաղաքում գործում են արդյունաբերական բազմաթիվ ձեռնարկություններ, որոնց շարքում առանձնանում են Adria Mobil ու Renault ավտոմեքենաշինական ընկերությունների և դեղագործական Krka ընկերության գործարանները։ Քաղաքը համբավվել է նաև յուրահատուկ՝ cviček տեսակի գինու արտադրությամբ. այն պատրաստվում է շրջակա գյուղերում աճեցվող խաղողի Žametovka տեսակից, ինքնատիպ տեխնոլոգիայով։
Արտաքին հղումներ
Կատեգորիա:Սլովենիայի բնակավայրեր Կատեգորիա:Սլովենիայի քաղաքներ
Ալ-Մալիհա
Ալ-Մալիհա (المليحة) քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ռիֆ Դիմշակի գավառում համանուն Ալ-Մալիհայի շրջանի վարչական կենտրոնն է։ Գտնվում է Դամասկոսից հյուսիս։
Բնակչություն
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 23,034 մարդ։ Իսկ համանուն շրջանի բնակչություն իր 8 բնակավայրերով կազմում է 56,652 մարդ ։
Ծանոթագրություններ
Կատեգորիա:Ռիֆ Դիմաշկի գավառ Կատեգորիա:Սիրիայի քաղաքներ
Ալ-Ղիզլանիա
Աշխարհագրական դիրք
Գտնվում է արևելքում՝ Դամասկոս, արևմուտքում։ Խիրբետ ալ-Վարդ, հարավում՝ Ալ-Ադիլիյա և Բուրուրկ, հարավ-արևելքում՝ Ալ-Հայջնանա, արևելքում՝ Ջուդայդատ ալ-Խանս, հյուսիսում՝ Ղասուլա, Հառան ալ-Ավամիդ և Սակկա, հյուսիս-արևմուտքում՝ Դեյր Ասաֆիր և Շաբբա։
Բնակչություն
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 10,473 մարդ։ Իսկ համանուն շրջանի բնակչություն իր 12 բնակավայրերով կազմում է 36,715 մարդ ։
Ծանոթագրություններ
Կատեգորիա:Դումայի գավառ Կատեգորիա:Սիրիայի գյուղեր
Ուչիտելսկայա գազետա
Ուչիտելսկայա գազետա (Учительская газета), ռուսական (նախկինում՝ խորհրդային) պարբերական։ Խորհրդային շրջանում հանդիսացել է ԽՍՀՄ լուսավորության մինիստրության և լուսավորության, բարձրագույն դպրոցի և գիտական հիմնարկների աշխատողների արհմիության Կենտկոմի օրգանը։ Լույս է տեսնում 1924 թվականից, Մոսկվայում (1930-1937 թվականներին անվանվել է «Հանուն կոմունիստական լուսավորության» [«За коммунистическое просвещение»])։ Պարգևատրվել է Լենինի շքանշանով (1974)։
Թերթի ստեղծմանն ու աշխատանքներին անմիջական մասնակցություն է ունեցել Վլադիմիր Լենինի կին Նադեժդա Կրուպսկայան։ Թերթի էջերում բազմիցս հանդես են եկել Անատոլի Լունաչարսկին, Միխայիլ Կալինինը և այլ պետական ու կուսակցական գործիչներ։
1920-1930-ական թվականներին պայքարել է անգրագիտության վերացման, մանկավարժության սոցիալիստական մեթոդների ստեղծման ու արմատավորման համար։ Ետպատերազմյան տարիներին թերթի խնդիրն էր «բազմազգ սովետական դպրոցի կանոնավոր գործունեության վերականգնումը»։
1991 թվականին «Ուչիտելսկայա գազետան» վերածվել է անկախ հրատարակության։ 2010 թվականին թերթին շնորհվել է տպագիր մամուլի ոլորտում Ռուսաստանի Դաշնության կառավարության մրցանակ ։
Ծանոթագրություններ
Կատեգորիա:Ռուսաստանի օրաթերթեր Կատեգորիա:Ռուսական քաղաքական պարբերականներ Կատեգորիա:Ռուսական հասարակական պարբերականներ Կատեգորիա:Ռուսական գրական պարբերականներ
Ռուսաստանի պատերազմների ցանկ
Սույն հոդվածում ներկայացված են բոլոր պատերազմները և ռազմաքաղաքական հակամարտությունները, որոնցում Ռուսաստանն ունեցել է որոշակի դերակատարում։ Ցանկում ներկայացված բոլոր ընդհարումները տեղի են ունեցել 1480 թվականից ի վեր (թաթարական տիրապետության ավարտ)։
Տես նաև
Կատեգորիա:Ռուսաստանի պատմություն Կատեգորիա:Ռուսաստանի պատերազմներ Կատեգորիա:Ցանկեր:Ռուսաստան
Զորիկ Գալստյան
Զորիկ Գրիգորիի Գալստյան, հայ բեմանկարիչ։ ԼՂՀ նկարիչների միության անդամ (2004)։ ՀՀ նկարիչների միության անդամ (2007)։
Կենսագրություն
Զորիկ Գալստյանը ծնվել է 1949 թվականի մայիսի 11-ին Ստեփանակերտ քաղաքում։ Ստեփանակերտի դրամատիկական թատրոնում սկսել է աշխատել 2004 թվականից ։
Ծանոթագրություններ
Կատեգորիա:Հայ բեմանկարիչներ Կատեգորիա:Հայաստանի նկարիչների միության անդամներ
Վասիլի Յարեմենկո
Վասիլի Յարեմենկո, ուկրաինացի սովետական դերասան։ ԽՍՀՄ ժողովրդական արտիստ (1954)։ ԽՄԿԿ անդամ 1940 թվականից։ 1922 թվականից եղել է Մ․ Զանկովեցկայայի անվան Ուկրաինայի դրամատիկ թատրոնի (այժմ՝ Լվովում) դերասան։ Հետևել է դերասանական արվեստի ռեալիստական դպրոցի լավագույն ավանդույթներին։ Դերերից են՝ Դոնտա («Հայդամակներ», ըստ Շևչենկոյի), Յագո (Շեքսպիրի «Օթելլո»), Կոշկին (Տրենյովի «Լյուբով Յարովայա»), Պեարուշենկո (Իփժնյակի «Մեծ հողի վրա»)։ ՍՍՀՄ պետական մրցանակ (1950)։
Ծանոթագրություններ
Կատեգորիա:Ուկրաինացի դերասաններ Կատեգորիա:1895 ծնունդներ Կատեգորիա:1967 մահեր Կատեգորիա:ԽՍՀՄ ժողովրդական արտիստներ Կատեգորիա:ԽՄԿԿ անդամներ
You Don't Own Me
«You Don't Own Me» (Ես քեզ չեմ պատկանում), ամերիկյան հայտնի երգ, որը ձայնագրվել է 1964 թվականին երգչուհի Լեսլի Գորի կողմից։
Երգի մասին
1987 թվականին երգը հնչել է «Կեղտոտ պարեր» երաժշտական ֆիլմում, իսկ մեկ տարի անց, որպես երաժշտական թեմա, օգտագործվել է Ջոն Ուոթերսի «Մազերի լաք» ֆիլմում։ 1996 թվականին «Առաջին կանանց ակումբ» ֆիլմի եզրափակիչ մասում երգը կատարել են Բեթ Միդլերը, Գոլդի Հոունը և Դայան Քիթոնը ։ 2012 թվականին «Ամերիկյան սարսափ պատմություն։ Հոգեբուժարան» սերիալի երկրորդ եթերաշրջանում օգտագործվել է որպես սաունդթրեք, որի հնչողության ներքո պարել է դիվահար քույր Մերի Յունիսը։ 2016 թվականին որպես սաունդթրեք հնչել է «Ինքնասպանների ջոկատ» ֆիլմում։
2010 թվականին ռեփեր Էմինեմը երգի սեմփլն օգտագործել է իր «Recovery» ալբոմի «Untitled» երգում։
Մարատ Դավթյան
Մարատ Ռոբիկի Դավթյան, հայ դերասան, ռեժիսոր, Ստեփանակերտի պետական դրամատիկական թատրոնի գեղարվեստական ղեկավար։
Կենսագրություն
Մարատ Դավթյանը ծնվել է 1971 թվականի օգոստոսի 6-ին Երևանում։ 2002 թվականին ավարտել է Երևանի թատրոնի և կինոյի պետական ինստիտուտի ռեժիսուրայի բաժինը։ 1996 թվականից աշխատում է Ստեփանակերտի դրամատիկական թատրոնում, 2009 թվականից թատրոնի գեղարվեստական ղեկավարն է ։
Մասնակցել է Արցախյան պատերազմին ։
Ծանոթագրություններ
Կատեգորիա:Հայ դերասաններ Կատեգորիա:Հայ ռեժիսորներ Կատեգորիա:Երևանի թատրոնի և կինոյի պետական ինստիտուտի շրջանավարտներ Կատեգորիա:Թատրոնի հայ դերասաններ Կատեգորիա:Հայ կինոդերասաններ Կատեգորիա:Հայ թատերական ռեժիսորներ Կատեգորիա:Արիության մեդալակիրներ
Մաղաքիա Ղրիմեցի
Մաքաղիա Ղրիմեցի (XIV դ. սկիզբ, Ղրիմ-1384 թվական, գյուղ Ապրակունիս (այժմ՝ Նախիջևանի ԻՀ Զուլֆայի շրջանում), մշակութային գործիչ։
Կենսագրություն
Սովորել է Հովհաննես Որոտնեցու բարձրագույն դպրոցում, ստացել վարդապետական աստիճան։ Հոր մահից հետո վաճառել է նրա ողջ ունեցվածքը և այդ միջոցներով հովանավորել Սյունիքում բացված երկու դպրոց, որոնցից մեկը տնօրինել է Հովհաննես Որոտնեցին (Որոտնավանքում), մյուսը՝ Սարգիս Ապրակունեցի րաբունապետը (Ապրակունիս գյուղին մերձակա Սուրբ Գևորգ վանքում)։ Այդ ուսումնական հաստատությունների նպատակն էր պայքարել կաթոլիկ եկեղեցու գործակալների՝ ունիթոռների (միարարների) դեմ, որոնք կաթոլիկություն տարածելու նպատակով հաստատվել էին Ապրակունիսի դիմաց, Երնջակ գետի ձախ ափին՝ Քռնա գյուղում։ Նրանց գլխավորում էր Հովհաննես Քռնեցին։ Պայքարի բուռն շրջանում 1380-ական թթ. Հովհաննես Որոտնեցու դպրոցը տեղափոխվում է Ապրակունիս, իսկ Սարգիս Ապրակունեցու դպրոցը՝ Աստապատ գյուղ։ Մաքաղիա Ղրիմեցին ոչ միայն հովանավորել է այդ դպրոցները, այլև դասավանդել այնտեղ։ Տասնհինգամյա պայքարից հետո հակաունիթոռական շարժման ակտիվ մասնակից Մաքաղիա Ղրիմեցուն 1384-ին Ապրակունիսում թունավորում է ունիթոռներից կաշառված իր սաներից մեկի մայրը։
Կատեգորիա:Հայ եկեղեցական գործիչներ Կատեգորիա:Հայ մշակութային գործիչներ
Իվան Յարամիշև
Իվան Յարամիշև, ինժեներատեխնիկական ծառայության գեներալ-մայոր (1952)։ Ազգությամբ հայ։ ԽՄԿԿ անդամ 1941 թ.-ից։
Կաղամբով տոլմա
Կաղամբով տոլմա, տոլմայի տարատեսակ, արևելա-եվրոպական խոհանոցի ուտեստ, աղացած մսի կամ բանջարեղենի խճողակ՝ եփած բրինձ և/կամ հնդկացորեն ներառող, կաղամբի կամ խաղողի տերևների մեջ փաթաթած։ Գոյություն ունեն տարբեր լցոնումներով տարատեսակներ։ Ուտեստները, որոնք նման են արևելա-եվրոպական տոլմաներին, լայնորեն տարածված են Ադրբեջանում, Հայաստանում, Բալկաններում, Ղազախստանում, Մոլդովայում, Թուրքիայում և Միջին Ասիայի երկրներում։
Իվան Յարամիշև
Կենսագրություն
Ավարտել է Լենինգրադի ռազմատեխնիկական ուսումնարանը (1926), Ն․ Ե․ Ժուկովսկու անվան ռազմաօդային ինժեներական ակադեմիայի ինժեներների կատարելագործման կուրսերը (1949)։ 1920 թ.-ին կամավոր մտել է կարմիր բանակ։ 1926 թ.-ից ծառայել է Սևծովյան նավատորմի ռազմաօդային ուժերում, որի կազմում էլ 1941-1945 թթ.-ին, որպես ավիաէսկադրիլիայի ավագ ինժեներ, մասնակցել է Հայրենական մեծ պատերազմին։ Պատերազմից հետո եղել է Սևծովյան նավատորմի ռազմաօդային ուժերի համակարգում։ 1968 թ.-ին զորացրվել է։ Պարգևատրվել է Լենինի, Կարմիր դրոշի 3, Կարմիր աստղի 3 շքանշաններով։
Կաղամբով տոլմա
Տոլմա փաթաթելն աշխատատար գործընթաց է, սակայն գոյություն ունի տոլմայի ավելի պարզ տարբերակ՝ «ալարկոտ տոլմա», որի պատրաստման համար ավելի քիչ ժամանակ է պահանջվում։ Ավանդաբար «ծույլ տոլմաները» պատրաստում են ղազանում, մեծ կաթսայում կամ ջեռոցում։ Գոյություն ունեն բազմաթիվ բաղադրատոմսեր «ալարկոտ տոլմաներ» պատրաստելու համար, որոնց գլխավոր տարբերությունը կայանում է պատրաստի ուտեստի բաղադրության մեջ։
Իվան Յարամիշև
Ծանոթագրություններ
Կատեգորիա:Խորհրդային ռազմական գործիչներ Կատեգորիա:Գեներալ-մայորներ Կատեգորիա:Հայրենական մեծ պատերազմի մասնակիցներ Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ
Կաղամբով տոլմա
Ծագում և անվան պատմություն
Առաջին անգամ ուտեստը հիշատակվում է հրեական ազգային խոհանոցում, մոտ մ.թ.ա. 2000 տարի առաջ, որտեղից, ինչպես համարվում է, բաղադրատոմսը տարածվել է նախ Եվրոպայի հարավարևելյան երկրներում (ներառյալ Բալկանները), իսկ ավելի ուշ տարածվել է ամբողջ Եվրոպայում և Ասիայում։ Այնուամենայնիվ, տոլմաների տերմինաբանությունը տատանվում է մի տարածաշրջանից մյուսը։ Անգլիայում նրանց անվանում են «կաղամբից ռոլլեր», Ֆրանսիայում՝ «կաղամբային սիգարներ», Իսպանիայում՝ «լցոնած կաղամբ», Գերմանիայում՝ «կաղամբի մեջ նրբերշիկ», կամ «կաղամբային նրբերշիկ» ։
Սլավոնական տարբեր լեզուներում ուտեստն անվանում են սարմի, սարմա և այլն։
Արևելյան սլավոնների մեջ համարվում է, որ «գոլուբցի» անվանումը հայտնվել է համեմատաբար վերջերս, ֆրանսիական խոհանոցի ազդեցության ներքո, որը մոդայիկ էր 19-րդ դարում, երբ մատուցվում էին տապակած ամբողջական աղավնիներ (голуби): Ուտեստը Ռուսաստանում այդպես էլ կոչվում էր՝ «голуби», մոտավորապես հենց այդ նույն ժամանակահատվածում էլ սկսեցին մատուցել «կեղծ աղավնիներ»՝ մսային խճողակից պատրաստված և փաթաթված կաղամբի տերևների մեջ։ Գոյություն ունի նաև կարծիք, որ «գոլուբցի» անվանումն ունի սերբական ծագում, ինչը նշանակում է խմորագնդիկներ։
Մ. Ֆասմերի կարծիքով՝ голубцы-ն, ինչպես և goɫębki-ն, голу̀биħ-ն, ծագում են голубь բառից՝ ձևի նմանությամբ։ Կա նաև մի հիպոթեզ, որի համաձայն՝ հնարավոր է՝ արևելյան լեզուներից (հայերենից կամ թուրքերենից) մեկից փոխառություն է՝ «կաղամբ» → *kalamb :
19-րդ դարում ռուսական խոհարարական գրքերում «գոլուբցի» անվանումը հայտնվեց նաև «դոլմա»/«տալմա» և «լցոնված կաղամբ» անվանումների ներքո։
Կաղամբով տոլման Ուկրաինայում
Կարպատներում, ավանդաբար, տոլման պատրաստում են եգիպտացորենով, Պոլտավայի մարզում ընդունված է եփել հնդկացորենի և խորխոզիների հետ։ Ուկրաինայում տոլման պատրաստում են ոչ միայն թարմ կաղամբի տերևներից, այլ նաև թթու դրած կաղամբի թերերից, իսկ գարնանը հաճախ օգտագործվում են մատղաշ ճակնդեղի տերևները։ Ուկրաինայի արևմուտքում ընդունված է պատրաստել փոքր տոլմաներ՝ կաղամբի թերերը մի քանի մասի բաժանելով, հարավում և արևելքում՝ տոլման պատրաստում են ամբողջական թերերից, մեծ տոլմաները համարվում են ավելի հյութալի  ։
Կաղամբով տոլման Բելառուսում
Խճողակի մեջ բրնձին կարող է փոխարինել գարեձավարը։ Գարնանը կաղամբով տոլմա պատրաստելու համար նախկինում օգտագործում էին կծվիչի տերևներ։ Բելառուսում մեծ տարածում ունի տապակած կարտոֆիլով տոլման։
Արտաքին հղումներ
Կատեգորիա:Եվրոպական խոհանոց Կատեգորիա:Ռուսական խոհանոց Կատեգորիա:Բելառուսական խոհանոց Կատեգորիա:Ուկրաինական խոհանոց Կատեգորիա:Արաբական խոհանոց Կատեգորիա:Արգենտինական խոհանոց Կատեգորիա:Հայկական մսամթերք Կատեգորիա:Ավստրիական խոհանոց Կատեգորիա:Բուլղարական խոհանոց Կատեգորիա:Ադրբեջանական խոհանոց
Միքայել Կռոն Դելի
Միքայել Կռոն Դելի (Michael Krohn-Dehli,, Դանիա), դանիացի պրոֆեսիոնալ ֆուտբոլիստ, կիսապաշտպան, պաշտպան։ Հանդես է գալիս իսպանական Սևիլյա ֆուտբոլային ակումբում և Դանիայի ֆուտբոլի ազգային հավաքականում։
Ակումբային
2002-2008 թվականներին հանդես է եկել հոլանդական Այաքս ֆուտբոլային ակումբի կազմում ։ 2008-2012 թվականներին հանդես է եկել դանիական Բրոնդբյու ֆուտբոլային ակումբում։ 2012-2015 թվականներին հանդես է եկել Սելտա դե Վիգոյում։ 2015 թվականից մինչև հիմա հանդես է գալիս իսպանական Սևիլյա ֆուտբոլային ակումբում ։
Ազգային հավաքական
2000-2001 թվականներին հանդես է եկել Դանիայի մինչև 19 տարիքայինների հավաքականում։ 2002-2004 թվականներին՝ մինչև 20 տարիքայինների կազմում։ 2004-2006 թվականներին՝ մինչև 21 տարիքայինների կազմում։ 2006 թվականից մինչև հիմա հանդես է գալիս Դանիայի ֆուտբոլի ազգային հավաքականում։
Ծանոթագրություններ
Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Դանիացի ֆուտբոլիստներ Կատեգորիա:Սպարտա Ռոտերդամի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Այաքսի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2012-ի ֆուտբոլիստներ
Մոիսեյ Ուրիցկի
Մոիսեյ Սոլոմոնովիչ Ուրիցկի (Моисей Соломонович Урицкий, ), Ռուսաստանի հեղափոխական շարժման գործիչ։ ՌՍԴԲԿ անդամ 1898 թվականից։ Ծնվել է վաճառականի ընտանիքում։ 1897 թ. ավարտել է Կիևի համալսարանի իրավաբանական ֆակուլտետը։ 1890-ական թվականների սկզբից եղել է հեղափոխական շարժման մեջ։ 1899 թ. ձերբակալվել և աքսորվել է Յակուտիա։ ՌՍԴԲԿ II համագումարից (1903) հետո՝ մենշևիկ։ Պետերբուրգում, Կրասնոյարսկում մասնակցել է 1905-1907 թթ. հեղափոխությանը։ 1906 թ. ձերբակալվել և աքսորվել է Վոլոգդա, ապա՝ Արխանգելսկի նահանգ։ 1914 թ. վտարանդվել է։ 1917 թ. Փետրվարյան հեղափոխությունից հետո վերադարձել է Պետրոգրադ, մտել «մեժռայոնցիներ» խմբի մեջ, որոնց հետ ՌՍԴԲ(բ) կ VI համագումարում ընդունվել է բոլշևիկյան կուսակցության մեջ, համագումարում ընտրվել է կուսակցության ԿԿ անդամ։ 1917 թ. հոկտեմբերյան օրերին եղել է զինված ապստամբությունը ղեկավարող Ռազմահեղափոխական կուսակցական կենտրոնի, I Պետրոգրադի ՌՀԿ անդամ։ Հեղափոխության հաղթանակից հետո աշխատել է արտաքին գործերի մինիստրությունում։ 1918 թ. փետրվարին՝ Հեղափոխության պաշտպանության կոմիտեի անդամ Պետրոգրադում։ Բրեստի հաշտության (1918) կնքման հարցում հարել է «ձախ կոմունիստներին»։ Կուսակցության VII համագումարում ընտրվել է ՌԿ(բ) կ ԿԿ անդամության թեկնածու։ 1918 թ. մարտից Պետրոգրադի արտակարգ հանձնաժողովի նախագահ։ Սպանվել է էսէռների կողմից։
Կատեգորիա:Ռուս քաղաքական գործիչներ Կատեգորիա:Սանկտ Պետերբուրգ քաղաքում մահացածներ Կատեգորիա:Կիևի համալսարանի շրջանավարտներ Կատեգորիա:ԽՄԿԿ անդամներ
Լոգարիթմական քանոն
Լոգարիթմական քանոն, հաշվիչ քանոն, սարք ոչ բարդ հաշվարկների համար, որի օգնությամբ թվերի նկատմամբ գործողությունները (բազմապատկում, բաժանում, աստիճան բարձրացնել) փոխարինվում են այդ թվերի լոգարիթմների նկատմամբ գործողություններով։ Լոգարիթմի քանոնը բաղկացած է երեք մասից՝ իրան, շարժակ (շարժական քանոն) և վազկան, որի վրա նշված է դիտագիծ։ Իրանի և շարժակի վրա տեղադրվում են C և D հիմնական սանդղակները, որոնք նշագծվում են այնպես, որ 1-ից 10 յուրաքանչյուր թվի դիրքը որոշվում է երկարության հատվածով՝ տեղադրված սանդղակի սկզբից (բ-ն մասշտաբային գործակիցն է, այսպես կոչված, սանդղակի մոդուլը)։ Հատվածները գումարվում (հանվում) են երկրաչափորեն, որը կատարվում է իրանի նկատմամբ շարժակի շարժումով։ C, D-ից բացի լոգարիթմական քանոն ունենում է նաև եռանկյունաչափական ֆունկցիաների արժեքների և այլ սանդղակներ։ Լոգարիթմական քանոնի նախատիպը, այսպես կոչված, գանտերյան քանոնը [առաջարկել է անգլիացի մաթեմատիկոս Գանտերը (E. Gunter), 1623], մի լոգարիթմական սանդղակ էր, որով բազմապատկումը կատարվում էր կարկինի օգնությամբ։ 1630-ին անգլիացի մաթեմատիկոս Ու. Օթրեդը (W. Oughtred) կարկինը փոխարինեց շարժակով։ 1850-ին ավելացվեց վազկանը։ Լոգարիթմական քանոնը բավականին պարզ և հարմար հաշվիչ սարք է, օգտագործվում է ինժեներական և այլ հաշվարկների համար։ Լոգարիթմական քանոնը պատրաստվում է նաև շրջանաձև։
Կատեգորիա:Մեխանիկական հաշվիչ մեքենաներ Կատեգորիա:Անալոգային հաշվողական մեքենաներ Կատեգորիա:Լոգարիթմներ
Նիկոլաս Օտամենդի
Կենսագրություն
2008 թվականի մայիսի 10-ին Օտամենդին «Վելեսի» կազմում կատարել է իր նորամուտը Արգենտինայի առաջնությունում՝ մասնակցելով «Ռոսարիո Սենտրալի» դեմ տնային խաղին, որն ավարտվել է 2:1 հաշվով։ Մարզիչ Հյուգո Տոկալիի օրոք Օտամենդին եղել է թիմի հինգերորդ կենտրոնական պաշտպանը, սակայն ամեն ինչ փոխվեց Ռիկարդո Գարեկայի ժամանման հետ։ Օտամենդին փոխարինել է վնասվածք ստացած Վալդո Պոնսեին՝ թիմի հիմնական կազմում մասնակցելով Կլաուսուրա 2009-ին, որի չեմպիոնն է դարձել «Վելեսը», իսկ Օտամենդին այնքան լավ տպավորություն է թողել իր խաղով, որ Դիեգո Մարադոնայի կողմից հրավիրվել է Արգենտինայի հավաքական։
Մրցաշարի ընթացքում մամուլում սկսեցին լուրեր հայտնվել այն մասին, էր Նիկոլասով հետաքրքրվում են եվրոպական ամենաուժեղ ակումբներից մի քանիսը՝ Միլանի «Ինտերը», «Ֆիորենտինան» , Մադրիդի «Ռեալը» , «Յուվենտուսը» ։ Սակայն խաղացողը որոշել է մնալ «Վելեսում»։
2009 թվականին Օտամենդին իր ակումբի հետ մասնակցել է Հարավային Ամերիկայի գավաթի խաղարկությանը։ Քվեարկության արդյունքում ուրուգվայական El País պարբերականը Օտամանդիին ընդգրկել է 2009 թվականի Հարավային Ամերիկայի խորհրդանշական հավաքականի կազմում։
2010 թվականի օգոստոսի 23-ին Օտամենդին տեղափոխվել է պորտուգալական «Պորտու» ակումբ  ։ Պորտուգալերեն ակումբում Օտամենդին դարձել է հիմնական պաշտպան, իսկ թիմը նրա օգնությամբ նվաճել է մի քանի տիտղոս։
2014 թվականին Նիկոլասը 12 մլն եվրոյով տեղափոխվել է «Վալենսիա»։ Նիկոլասն անմիջապես դարձել է «չղջիկների» թիմի հիմնական խաղացող, նաև ճանաչվել այդ մրցաշրջանի լավագույն ռմբարկու։
Օգոստոսի 20-ին Օտամենդին «Մանչեսթեր Սիթիի» հետ կնքել է 5 տարվա պայմանագիր։ Տրանսֆերի արժեքը կազմել է 45 միլիոն եվրո ։
Ձեռքբերումներ
Վելես Սարսֆիլդ Պորտու Արգենտինայի հավաքական
Արտաքին հղումներ
Կատեգորիա:Մանչեսթեր Սիթիի ֆուտբոլիստներ Կատեգորիա:Արգենտինացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Արգենտինայի հավաքականի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Փավստոս Բուզանդի փողոց (Երևան)
Փավստոս Բուզանդի փողոց, փողոց Երևանի Կենտրոն վարչական շրջանում։ Գտնվում է Երևանի կենտրոնական հատվածում՝ Կոնդ թաղամասից դեպի հյուսիս֊արևմուտք և հարավ֊արևելք։ Զուգահեռ է Ամիրյան (Նազարովսկայա) և Արամի (Ցարսկայա) փողոցներին և պարփակված այդ փողոցների միջև։ Անվանվել է ի պատիվ հայ պատմիչ Փավստոս Բուզանդի։ Սկսվում է Խանջյան փողոցից և հասնում մինչև Մաշտոցի պողոտա։ Նախկինում փողոցը շարունակվում էր մինչև Սարյան փողոց, սակայն այդ հատվածը 2014 թվականին վերանվանվեց Կարեն Դեմիրճյանի անունով ։
Պատմություն
Սկզբում փողոցը կրել է 1830֊1838 թթ հայկական մարզի կառավարիչ եղած գեներալ Վասիլ Բեհբութովի անունը, ով սերում էր հայկական ազնվական տոհմից։ 20-րդ դարում՝ Հայաստանի առաջին հանրապետության օրոք վերանվանվել է Դաշնակցության հիմնադիրներից մեկի՝ Սիմոն Զավարյանի անունով։ 1921 թ. փետրվարին, երբ 11-րդ Կարմիր բանակը մտնում է Երևան և անցնում Աստաֆյան փողոցով, փողոցն անվանափոխվում է բոլշևիկ, Ղարաբաղի մարզի բոլշևիկյան կոմիտեի հիմնադիր Ռուբենի անունով, ում կիսանդրին տեղադրված էր Աստաֆյան փողոցի անկյունում։ Սակայն կարճ ժամանակ անց փողոցը վերանվանվում է համառուսաստանյան կենտրոնական գործադիր հանձնաժողովի նախագահ, խորհրդային հեղափոխական գործիչ Յակով Սվերդլովի անունով, իսկ 1990-ական թթ՝ հայ պատմիչ Փավստոս Բուզանդի անունով։
Փողոցի ճարտարապետություն
Փողոցի բոլոր բնակելի տները կառուցապատվել են 19-20-րդ դարասկզբի ճարտարապետությանը բնորոշ միևնույն սկզբունքով՝ հողատարածքի սահմաններում գտնվող կալվածք, ներքին բակ, դեպի փողոցի կարմիր գոտի հանված գլխավոր կորպուսը՝ բնակելի սենյակների հիմնական համալիրով։ Բացի այդ, վիզուալ կերպով հստակորերեն ընկալվում է ձևերի ոճաստեղծման բազմազանությունը, որոնք պայմանավորված են փողոցի՝ 19-րդ դարում սկսված և 20֊րդ դարում ավարտված ճարտարապետությամբ։ Այդ իսկ պատճառով փողոցի տների արտաքին ճարտարապետությունից երևում է բնակելի տների զարգացման ուղին։ Հարևան կալվածքների փողոցային կորպուսների չափսերը կառուցված են միմյանց կողքի կամ կապված են դռներով քարաշեն ցանկապատերով՝ ստեղծելով կառույցի ընդհանուր ճակատը։ 19֊րդ դարի առաջին կեսում կառուցված շենքերի պատերի աղյուսի շարվածքը կամ ավելի հին շինությունների տարբեր գույնի տուֆի ռուստավոր (սվաղից) շարվածքը, լակոնիկ ձևավորված ճակատները, բարձրաքանդակների ֆրագմենտներով էլեգանտ կերպով առանձնացված, տանիքով փայտաշեն պատշգամբները կամ բարձակների վրա ամրացված թեթև պատշգամբները՝ մետաղից զարդանախշերով բազրիքներով և առանձնացված միջանցիկ անցումներով միշտ գերիշխող մուտքերը ստեղծում են բնակելի թաղամասի յուրահատուկ ճարտարապետա֊քաղաքաշինական պատկեր ։
Բուզանդի փողոցի սեփական տներն ունեցել են հողամաս, ներքին բակ և դեպի ներքին բակ տանող երթանց (դալան) ։
Փողոցի նշանավոր տները
Հնում փողոցում ապրել են վաճառականներ և ազնվականներ, իսկ տներն անվանակոչվել են ըստ տերերի անունների, օրինակ՝ Ենգիբարովների, Աբրահամովների ևն։
Խորհրդային շրջանում փողոցի նշանավոր տներից էր 9-րդ շենքը, որտեղ ապրել է Պերճ Պռոշյանը, Բելլա Դարբինյանը, Էմմա Միհրանյանը, Պավել Սաֆյանը, Մարգարիտ Հարությունյանը և Մարջանովների ընտանիքը, որ մազապուրծ էր եղել Հայոց ցեղասպանությունից ։
Այդ շենքի պատշգամբում է նկարահանվել «Սերոբի ծառը» ֆիլմը։
Հայտնի էր նաև Բուզանդի 25 շենքը, որ կոչվել է Աբրահամովների անունով։ Այն ի սկզբանե պատկանել է Գաբրիել Աբրահամովին, ում ջանքերով Քըրք-Բուլաղից ջուր հասցվեց մինչև շենքի բակը։ Երևանի ջրավաճառները այստեղ էին դույլերով հավաքում և վաճառում ջուրը։ Այդ նույն շենքում են բնակվել նաև Արտեմի Այվազյանը, Լյուբով Լազարևը, Ռոբերտ Յոլչյանը, Ռաշիդ Բեհբութովը, Կարո Տոնիկյանը, Օրդոյան եղբայրները, Ցոլակ Վարդազարյանը՝ հայկական ջազի հիմնադիրներից մեկը, և նրա որդին՝ կոմպոզիտոր, խմբավար Մարտին Վարդազարյանը։
1893 թ․ Կ․ Կամսարականի տանը բացվում է քաղաքային հիվանդանոց։ Փողոցում գործել է Դ․ Պոպովի մասնավոր ուսումնարանը, Վ․ Հովհաննիսյանի մանկապարտեզը, արդյունաբերողներ Վաղարշակ և Հակոբ Բաբախանյանների բնակելի տունը (26)։ Աբովյան-Բուզանդ փողոցների անկյունում գտնվել է արքունական խորհրդական, դատական կատարածու Հովհաննես Գրիգորյանի տունն (N 2) իր խանութներով։ Այդ տանն է գտնվել Ա․ Բաբախանյանցի հայտնի գինու պահեստը։ Փողոցում եղել է նաև վաճառականներ Գ․ Անտոնյանի, Գ․ Աբրահամյանի և Ե․ Սահանյանի կալվածքները (N 30), վաճառական Մկրտիչ Ենգիբարյանի տունը (N 4): 1916 թ․ N 52 շենքում տեղակայված է եղել Դաշնակցության կենտրոնական մարմնի գրասենյակը ։
Բուզանդ փողոցի և Աբովյան փողոցի սկզբնամասում է գտնվել Հանրապետության հրապարակի գունավոր շատրվանների ղեկավարման վահանակը։
2004 թ. կազմվեց պատմության և մշակույթի անշարժ հուշարձանների ցանկը, որը ներառում էր Բուզանդի #2, 4, 8, 9, 11, 17, 25, 26, 30, 32, 38, 39, 51-55 և 107 տները։
Սեփական տների օտարումը
2004 թ. Հայաստանի Հանրապետության կառավարությունն ընդունեց 909-Ն որոշումը, որով Բուզանդ փողոցի սեփական տների մի մասը ճանաչվեց հանրային գերակա շահ ։ Այդ որոշմամբ Երևանի քաղաքապետը լիազորվում էր հողամասեր տրամադրել կառուցապատողներին առանց մրցույթի անցկացման, ուղիղ բանակցությունների միջոցով, իսկ առանց մրցույթի սեփականատեր դարձած ընկերություններին լիազորվում էր զբաղվել տների արժեքի գնահատմամբ և դատարանների վճիռների հիման վրա վտարել արդեն նախկին սեփականատերերին ։
Այսպիսով, կառուցապատող «Վիզկոն» ընկերությանը, օգտվելով այդ օրենքի լիազորություններից, Բուզանդի փողոցի արդեն նախկին սեփականատերերի սեփականությունը գնահատեց մի քանի անգամ ավելի քիչ և ուժի կիրառմամբ (դատարանի միջնորդությամբ) օտարեց այն՝ խոստանալով փոխհատուցել առավելագույնը երեք տարվա ընթացքում ։
Սակայն որոշ ժամանակ անց պարզ դարձավ, որ «Վիզկոն», «Գապբնակշին» և «Նարեկ Շելթեր» ընկերությունների ղեկավարները նույն անձինք են ։
2004 թ. մինչև այսօր Բուզանդի փողոցի բնակիչները բազմաթիվ բողոքի ակցիաներ են անցկացրել, դիմել իրավասու մարմիններին և պահանջել փոխհատուցում, սակայն նրանց խնդրին լուծում չի տրվել ։
2011 թ. առ այսօր Բուզանդի փողոցից վտարված բնակիչների մի մասի դատական գործերը քննվում են Մարդու իրավունքների եվրոպական դատարանում ։
Այդ տարիներին կառուցապատման հետևանքով ամբողջությամբ քանդվեցին նաև Բուզանդի փողոցի՝ պատմամշակութային հուշարձանների ցանկում ներառված #11, 38 և 107 և պատմական արժեք ներկայացնող այլ շենքեր։
Աղբյուրներ
Կատեգորիա:Երևանի փողոցներ
Կարինե Սաֆարյան
Կարինե Նիկոլայի Սաֆարյան, խորհրդային հայ դերասանուհի։
Կենսագրություն
Կարինե Սաֆարյանը ծնվել է 1955 թվականին Արարատի մարզի Արարատ գյուղում։ 1961-1971 թվականներին սովորել է գյուղի Ս. Կիրովի անվան միջնակարգ դպրոցում։ 1973-1976 թվականներին սովորել է «Հայֆիլմ» կինոստուդիային կից կինոդերասանի ստուդիայում՝ Ալբերտ Մկրտչյանի արվեստանոցում։ Ավարտելուց հետո մինչև 1999 թվականն աշխատել է Արտաշատի Ամո Խարազյանի անվան դրամատիկական թատրոնում։ 2004 թվականից՝ Երևանի Մհեր Մկրտչյանի անվան արտիստական թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի դերասանուհիներ
Լեոնարդո Դա Վինչիի կյանքը (հեռուստասերիալ)
«Լեոնարդո Դա Վինչիի կյանքը» (La vita di Leonardo da Vinci)՝ հեռուստատեսային մինի-սերիալ, որի ռեժիսորը՝ Ռենատո Կաստելլանին է, ով 1973 թվականին արժանացել է «Ոսկե գլոբուս» մրցանակի ։ Առաջին անգամ ցուցադրվել է RAI հեռուստաընկերությամբ, և հրապարակվել է CBS Broadcasting Inc ԱՄՆ-ում։ Ֆիլմի մտահղացումով ստեղծվել է նույնանուն գիրքը։ Լեոնարդոյի դերը կատարում է՝ Ֆիլիպպ Լեուրան։ Ֆիլմում ներկայացվել է 15-16-րդ դարերի հայտի պատմական անհատականությունների շարք։
ԽՍՀՄ-ում ցուցադրվել է կենտրոնական հեռուստաընկերությունիցամբ 1974 թվականի հուլիսի 10-ից 12-ը։
Ռուսական հեռուստատեսությամբ ցուցադրվել է 2010 թվականի հոկտեմբերի 26-ին, 27-ին, 28-ին և 29-ին «Կուլտուրա» հեռուստաալիքով, իսկ կրկնությունները 2012 թվականի մայիսի 16-ից 18-ը։
Սերիալի տևողությունը 270 րոպե է։ 54 րոպե տևողությամբ 5 սերիա։
Սյուժե
Ֆիլմը պատմում է Լեոնարդո Դա Վինչիի կենսագրության մասին, նկարագրելով ինչպես նրա իրական կյանքը այնպես էլ լեգենդներ։ Հատկապես մեծ ուշադրություն է դարձվում Լեոնարդոյի բացահայտումների և հայտնագործությունների վրա։
Ծանոթագրություններ
Կատեգորիա:Ֆիլմեր այբբենական կարգով Կատեգորիա:1971 ֆիլմեր
Աշխարհի ամենաբարձր շենքերի ցանկ
Աշխարհի ամենաբարձր շենքերի ցանկում զետեղված են 300 և ավել մետր բարձրություն ունեցող երկնաքերները։ 2016 թվականի դրությամբ աշխարհում հաշվառված է 130 այդպիսի շենք ։ Բարձր կառույցների և քաղաքային բնակավայրերի շահույթ չհետապնդող միջազգային կազմակերպության խորհուրդը (CTBUH) կազմավորվել է 1969 թվականին և հաստատվել է «Աշխարհի ամենաբարձր կառույցներ» անվամբ։ Այն սահմանել է չափանիշներ, ըստ որի չափվում են կառույցները ։ Ներկայումս Դուբայի Բուրջ Խալիֆան, 828 մետր բարձրությամբ, համարվում է աշխարհի ամենաբարձր շինությունը։
Կառուցված և կառուցումը ավարտած
Ցանկում ներառված են կառուցված և կառուցումը ավարտած շենքերը, որոնք հասել են իրեց նախագծային առավելագույն բարձրությանը։ Որպես շենք այստեղ հասկացվում է վայր, որտեղ բնակվում են կամ գործունեություն են ծավալում մարդիկ։ Հեռուստաաշտարակ, ծխատար և այլ տեխնիկական շինություններ ցանկում ներառված չեն։
Արտաքին հղումներ
Կատեգորիա:Երկնաքերներ Կատեգորիա:Երկնաքերներ ըստ բարձրության Կատեգորիա:Շենքեր և կառույցներ Կատեգորիա:Շենքեր և կառույցներ ըստ տեսակի
Listen (երգ, Բիյոնսե)
«Lísten» (Լսիր), ամերիկացի երգչուհի Բիյոնսեի երգը «B’Day» ստուդիական երկրորդ ալբոմից։
Երգի մասին
Երգը գրել են Հենրի Քրիգերը, Սքոթ Քաթլերը, Էնն Փրևենը և Բիյոնսեն։ 2006 թվականին, որպես համապրոդյուսեր, հանդես են եկել՝ «The Underdogs»-ը, Մեթ Սալիվանը և Ռենդի Սփենդլոուվը «Երազանքների աղջիկներ» մյուզիքլի համար, որտեղ Բիյոնսեի կերպարը՝ Դինա Ջոնսը, երգում է այս երգը՝ այդ կերպ արտահայտելով իր անկախությունն ամուսնու վերահսկողությունից։ «Columbia Records»-ը 2006 թվականի դեկտեմբերի 5-ին թողարկել է «Listen» երգը որպես «Dreamgirls: Music from the Motion Picture» ֆիլմի սաունդթրեքի առաջատար սինգլ։ Երգի իսպաներեն տարբերակը («Oye») ներառվել է «Irreemplazable» մինի ալբոմում և «B’Day» ալբոմի իսպանական տարբերակում։
Ծանոթագրություններ
Կատեգորիա:Բիյոնսեի երգեր Կատեգորիա:2007 սինգլներ Կատեգորիա:2006 երգեր Կատեգորիա:2007 երգեր Կատեգորիա:Ֆեմինիստական երգեր Կատեգորիա:Ամերիկյան երգեր Կատեգորիա:Երգեր այբբենական կարգով
Դրաստամատ Սիմոնյան
Դրաստամատ Տեր-Սիմոնյան, հայ կուսակցական և պետական գործիչ, լրագրող, հրապարակախոս, գրականագետ։ Հայաստանի Գրողների միության առաջին նախագահը։ ԽՄԿԿ անդամ 1913 թվականից։